|  |
| --- |
| **ТАРИФА**  **НАКНАДА КОЈЕ НАПЛАЋУЈЕ СОКОЈ - ОРГАНИЗАЦИЈА ЗА ЗАШТИТУ АУТОРСКИХ МУЗИЧКИХ ПРАВА**  *("Сл. гласник РС", бр. 85/2007, 91/2008, 96/2008, 23/2009, 29/2009, 98/2011 - др. тарифа, 45/2013 - др. тарифа, 117/2013 - др. тарифа, 55/2015 - др. тарифа и 78/2015 - др. тарифа)* |

**Члан 1**

Ова тарифа садржи износе накнада које Сокој наплаћује корисницима за сваки облик коришћења музичких дела која чине репертоар Сокоја.

Репертоар Сокоја (у даљем тексту: репертоар) чине музичка дела:

1) домаћих аутора и носилаца ауторских права, чланова Сокоја, који су уговором уступили своја права Сокоју, на основу члана 150. Закона о ауторским и сродним правима;

2) домаћих аутора и носилаца ауторских права, чланова Сокоја, чија права Сокој штити на основу члана 167. Закона о ауторским и сродним правима;

3) страних аутора и носилаца ауторских права, чија права Сокој штити на основу члана 171. Закона о ауторским и сродним правима.

**Члан 2**

За коришћење репертоара корисник је дужан да:

- прибави дозволу Сокоја закључивањем уговора о неискључивом уступању права коришћења музичког репертоара;

- достави све релевантне податке за утврђивање висине накнаде која је утврђена за сваку врсту коришћења одговарајућом тарифном класом, односно тарифним бројем;

- достави податке о коришћеним музичким делима који садрже пун назив музичког дела, име аутора и коаутора, као и трајање извођења и

- плати ауторску накнаду која је утврђена за сваку врсту коришћења одговарајућом тарифном класом, односно тарифним бројем.

**Члан 3**

Коришћење репертоара без дозволе Сокоја, сматра се неовлашћеним и представља привредни преступ и прекршај из чл. 187. и 188. Закона о ауторском и сродним правима, односно кривично дело из члана 199. Кривичног законика.

Свако коришћење репертоара обавезује корисника да плати ауторску накнаду и испуни друге обавезе прописане законом и овом тарифом, независно да ли је закључио уговор са Сокојем.

**Члан 4**

Корисник је дужан да пријави Сокоју свако коришћење музике, у писменој форми, путем редовне или електронске поште или коришћењем обрасца на сајту Сокоја, у року од 15 дана од почетка коришћења.

Уколико корисник не пријави коришћење у предвиђеном року, овлашћени заступник Сокоја утврдиће коришћење и елементе релевантне за обрачун ауторске накнаде.

Овлашћени заступник Сокоја дужан је да о томе сачини одговарајући записник.

**Члан 5**

Накнаде за коришћење музичких дела са репертоара одређују се у зависности од начина коришћења музичких дела, и то:

- применом одговарајућег процента од прихода који корисник остварује обављајући делатност у оквиру које и/или у вези са којом користи музичка дела;

- применом одговарајућег процента од трошкова који су потребни за обављање делатности у оквиру које и/ или у вези са којом користи музичка дела, уколико се не остварује приход;

- применом паушала, и

- применом минималне накнаде.

Начин обрачуна и висина накнаде за сваку врсту коришћења музичких дела утврђена је и прецизирана одговарајућом тарифном класом и тарифним бројем.

**Члан 6**

Корисник је дужан да доставља Сокоју податке о укупно оствареном приходу/трошковима и све друге релевантне податке за утврђивање основице за обрачун ауторске накнаде, до 15. у месецу за претходни месец, односно у року од 15 дана од дана одржавања манифестације.

Релевантни подаци за обрачун прецизирани су за сваку врсту коришћења у одговарајућој тарифној класи, односно одговарајућем тарифном броју.

**Члан 7**

У случају када корисник не достави релевантне податке за утврђивање основице за обрачун накнаде у предвиђеном року, Сокој ће накнаду одредити у аконтационом износу, а према висини коју је утврдио и обрачунава другом кориснику чији су начин коришћења, економска снага и други релевантни критеријуми упоредиви.

Уколико се ради о кориснику, односно коришћењу које није могуће упоредити, накнада ће се утврдити у паушалном износу према подацима којима Сокој располаже.

**Члан 8**

Корисници за које је накнада утврђена у процентуалном износу од укупних прихода, односно трошкова, дужни су да доставе Сокоју копију овереног Биланса успеха по завршном рачуну, најкасније до 15. марта текуће године за претходну годину.

Корисник је дужан да приложи релевантну финансијску и другу документацију из које се поуздано може утврдити основица за обрачун накнаде.

Коначан обрачун накнаде за једну пословну годину, Сокој ће извршити на основу годишњег рачуна корисника и финансијске и друге документације.

**Члан 9**

Минимална накнада представља најнижи износ накнаде за коришћење репертоара.

**Члан 10**

Износи паушала, минималне накнаде и аконтација изражени су у бодовима.

Вредност бода износи 9,00 динара.

Износи у тарифи исказани су без пореза на додату вредност.

**Члан 11**

Корисник је дужан да накнаду плати у року од 8 дана од дана пријема рачуна.

**Члан 12**

Солидарно одговарају за плаћање накнаде, зависно од врсте коришћења:

- власник, држалац, закупац простора у коме се искоришћавају музичка дела и организатор;

- сервис провајдери (власници интерактивних мрежа - мобилних мрежа, интернет провајдери и сл.), и

- провајдери садржаја, односно лица која музичке садржаје чине доступним јавности и на њих могу утицати.

**Члан 13**

Сокој има право потраживања ауторске накнаде за три године уназад.

**Члан 14**

Према начину коришћења музичких дела са репертоара, овом тарифом утврђују се следеће тарифне класе:

**Тарифна класа 1.**

**ИЗВОЂЕЊЕ И ПРЕДСТАВЉАЊЕ МУЗИЧКИХ ДЕЛА**

***Тарифни број 1.***

**Концерти, сабори, музички фестивали и остале музичке манифестације**

I. Корисник је дужан да унапред, најкасније седам дана пре одржавања музичке манифестације, пријави Сокоју одржавање, при чему пријава треба да садржи:

- датум, време и место одржавања манифестације;

- капацитет сале, односно простора у коме се манифестација одржава;

- податке о организатору (пун назив правног, односно физичког лица, седиште, ПИБ, матични број и текући рачун);

- податке о власнику сале (пун назив правног, односно физичког лица, седиште, ПИБ, матични број и текући рачун);

- број штампаних улазница.

Корисник је дужан да у року од 15 дана од дана одржавања манифестације достави Сокоју следеће податке:

- оверен и потписан извештај који садржи податке о укупном број продатих улазница, ценама улазница (без ПДВ), као и податак о броју бесплатних и непродатих улазница, и

- извештај о приходима прикупљеним по основу донација, спонзорства и слично.

Уколико корисник не остварује приход, дужан је да пријави укупне трошкове одржавања манифестације.

Корисник је дужан да достави попис изведених дела у року од 15 дана од дана одржавања концерта. Попис изведених дела мора садржати називе изведених дела, имена аутора и коаутора и трајање извођења, за сваки концерт, односно музичку манифестацију посебно.

Накнада се плаћа по одржаном концерту, односно музичкој манифестацији.

II. Основица за обрачун накнаде утврђује се:

- у односу на укупне приходе које корисник оствари по свим основама - приход од улазница, спонзорства и/или пружања било каквих услуга који су у функцији организације манифестације и слично, или

- у односу на укупне трошкове организације концерта (хонорари извођача, трошкови постављања бине/сцене, трошкови расвете и озвучења, трошкови смештаја извођача и сви други трошкови неопходни за организацију манифестације), ако прихода нема,

|  |  |  |
| --- | --- | --- |
| и то у висини од: | | |
|  | Број посетилаца | Висина процента |
|  | до 1.000 | 8% |
|  | од 1.001 до 3.000 | 7% |
|  | од 3.001 до 5.000 | 6% |
|  | од 5.001 до 15.000 | 5% |
|  | од 15.001 до 30.000 | 4% |
|  | преко 30.000 | 3% |

III. Уколико се не остварује приход, а трошкови не могу утврдити, накнада се одређује у паушалном износу, у висини од 1,00 бода по посетиоцу, рачунајући могући капацитет сале, односно рачунајући 2 посетиоца по квадратном метру простора, уколико је манифестација на отвореном простору.

Минимална накнада за ову врсту коришћења музичких дела износи:

- 300 бодова за концерте на којима је улаз слободан,

- 500 бодова за концерте са наплатом улазница.

IV. Уколико корисник не пријави концерт на начин и у роковима који су предвиђени овом тарифом, Сокој ће накнаду обрачунавати примењујући максималан предвиђен проценат од 8%, укупан капацитет сале, односно простора и просечно утврђену цену улазнице.

***Тарифни број 2.***

**Музичко-сценске приредбе**

*1. Балет, опера, оперета, мјузикл и сл.*

Корисник је дужан да достави извештај који садржи податке о броју одржаних представа, броју продатих улазница и ценама улазница, у року од 15 дана од дана извођења, односно до 15. у месецу за претходни месец.

Основица за обрачун накнаде утврђује се према броју продатих улазница и ценама улазница, а у висини од 4%.

Корисник је дужан да достави податке о изведеним музичким делима у оквиру представе, са именима аутора и укупним трајањем извођења, у року од 15 дана од дана извођења, односно до 15. у месецу за претходни месец.

Накнаду за коришћење музичких дела по овом основу, Сокој реализује у случају када се ради о коришћењу ненаручене музике за коју ауторима није исплаћена накнада.

*2. Позоришне представе*

Корисник је дужан да достави извештај који садржи податке о броју одржаних представа, броју продатих улазница и ценама улазница, у року од 15 дана од дана извођења, односно до 15. у месецу за претходни месец.

Основица за обрачун накнаде утврђује се према броју продатих улазница и ценама улазница, а у висини од 2%.

Корисник је дужан да достави податке о изведеним музичким делима у оквиру представе, са именима аутора и укупним трајањем извођења, у року од 15 дана од дана извођења, односно до 15. у месецу за претходни месец.

Накнаду за коришћење музичких дела по овом основу, Сокој реализује у случају када се ради о коришћењу ненаручене музике за коју није исплаћена накнада.

***Тарифни број 3.***

**Музичко-забавне приредбе**

*1. Музичко-плесна такмичења, ревије на леду, циркуске и артистичке приредбе и сл.*

Корисник је дужан да достави извештај који садржи податке о броју продатих улазница и ценама улазница, односно о трошковима реализације приредбе, у року од 15 дана од дана одржавања приредбе.

Корисник је дужан да достави попис изведених дела у року од 15 дана од дана одржавања приредбе.

Основица за обрачун накнаде утврђује се према броју продатих улазница и ценама улазница, односно према трошковима, а у висини од 4%.

Ако корисник не достави податке о укупно оствареном приходу, односно трошковима, у предвиђеном року, или ако се приходи, односно трошкови, не могу поуздано утврдити, накнада се обрачунава у износу од 2 бода по могућем посетиоцу.

***Тарифни број 4.***

**Забавне приредбе**

*1. Свадбе, промоције, прославе, модне ревије и слично*

|  |  |  |  |
| --- | --- | --- | --- |
| Накнада се плаћа по приредби и обрачунава према капацитету објекта - броју столица/посетилаца, и то: | | | |
|  | Број столица/посетилаца | Број бодова | |
|  | до 50 | 300 |  |
|  | од 51 до 100 | 500 |  |
|  | од 101 до 200 | 800 |  |
|  | од 201 до 300 | 1.000 |  |
|  | од 301 до 500 | 1.500 |  |
|  | преко 500, на сваких 50 | по 50 |  |

Уколико се у угоститељским објектима забавне приредбе редовно одржавају, накнада се може уговором одредити на месечном нивоу, у висини од 2 приредбе месечно, а према капацитету објекта - броју столица/посетилаца.

За организацију забавних приредби у дискотекама, клубовима, сплавовима и сличним угоститељским објектима накнада се плаћа у износу од 10 бодова по посетиоцу, рачунајући 1 посетиоца на 1 квм.

Накнада за коришћење музичких дела на промоцијама, прославама, модним ревијама и сличним манифестацијама може се утврдити и према приходу, у висини 6% од оствареног прихода.

*2. Матурске вечери*

Накнада се плаћа по приредби и обрачунава у висини од 6% од прихода оствареног продајом улазница, конзумација и слично, односно у износу од 20 бодова по столици/ посетиоцу.

Корисник је дужан да достави попис изведених дела у року од 15 дана од дана одржавања приредбе.

*3. Дочек Нове године (31.12/1.1. и 13.1/14.1)*

Накнада се плаћа по приредби и обрачунава:

- за организацију дочека у дискотекама, клубовима, сплавовима и сличним угоститељским објектима у износу од 20 бодова по посетиоцу, рачунајући 1 посетиоца на 1 квм;

- за организацију дочека у ресторанима и другим угоститељским објектима у износу од 6% од прихода оствареног продајом улазница, конзумација и сл. односно у износу од 30 бодова по столици, рачунајући расположив број места (пун капацитет), у случају да се не врши продаја улазница;

- за организацију дочека на отвореном простору (градски тргови и слично), у износу од 1 бода по посетиоцу, рачунајући 3 посетиоца на 1 квм.

Корисник је дужан да достави попис изведених дела у року од 15 дана од дана одржавања приредбе.

***Тарифни број 5.***

**Јавне манифестације**

*1. Митинзи, карневали, посела, спортски догађаји, јавни скупови и сл.*

|  |  |  |
| --- | --- | --- |
| Накнада се плаћа по манифестацији, обрачунава према броју посетилаца и износи: | | |
|  | Број посетилаца | Број бодова |
|  | до 5.000 | 1.000 |
|  | од 5.001 до 10.000 | 2.000 |
|  | од 10.001 до 30.000 | 3.000 |
|  | преко 30.001 | 5.000 |

Корисник је дужан да достави попис изведених дела у року од 15 дана од дана одржавања манифестације.

***Тарифни број 6.***

**Угоститељски објекти**

*1. Дискотеке, клубови, барови, сплавови и сл.*

Накнада се плаћа месечно и обрачунава према квадратури објекта, без помоћних просторија.

|  |  |  |  |  |  |
| --- | --- | --- | --- | --- | --- |
|  | Величина просторије у квм (без помоћних просторија) | до 16 дана месечно (број бодова) | | преко 16 дана месечно (број бодова) | |
|  | до 50 квм | 700 |  | 1.000 |  |
|  | од 51 до 100 квм | 1.000 |  | 1.300 |  |
|  | од 101 до 150 квм | 1.300 |  | 1.800 |  |
|  | сваких следећих започетих 50 квм | 300 |  | 350 |  |

Ако се организују појединачне музичке манифестације, накнада се плаћа по тарифној класи 1, тарифни број 1.

Ако се организују појединачне забаве (свадбе, матурске вечери, прославе Нове године, промоције, прославе и сл.), накнада се плаћа по тарифној класи 1, тарифни број 4 ове тарифе.

Корисник је дужан да достави попис коришћених дела до 15. у месецу за претходни месец.

*2. Ресторани, кафане, кафићи и сл.*

Накнада се плаћа месечно и обрачунава према капацитету броју столица/посетилаца, рачунајући расположив број столица, односно пун капацитет, и то:

1. за извођења до 10 дана месечно - 6 бодова по столици/по посетиоцу,

2. за извођење преко 10 дана месечно - 8 бодова по столици/по посетиоцу.

Корисник је дужан да достави попис изведених дела до 15. у месецу за претходни месец.

Уколико се, поред живог извођења, користе и уређаји за репродукцију музике, накнада се увећава за 2 бода по столици/посетиоцу.

Ако се организују појединачне забаве (свадбе, матурске вечери, прославе Нове године, промоције, прославе и сл.), накнада се плаћа по тарифној класи 1, тарифни број 4 ове тарифе.

**Тарифна класа 2.\*\*\***

**ПРЕНОШЕЊЕ ИЗВОЂЕЊА**

***Тарифни број 1.***

**Преношење извођења са концерта, музичког фестивала или музичко-сценске приредбе**

Корисник је дужан да достави извештај који садржи податке о броју продатих улазница и ценама улазница, односно о трошковима реализације манифестације, у року од 15 дана од дана одржавања.

Основица за обрачун накнаде утврђује се према броју продатих улазница и ценама улазница, односно у односу на трошкове реализације манифестације, а у висини од 3%.

Накнада се плаћа по одржаној манифестацији.

Ако корисник не достави податке о укупно оствареном приходу, односно трошковима, у предвиђеном року, или ако се приходи, односно трошкови, не могу поуздано утврдити, накнада се обрачунава у износу од 3 бода по могућем посетиоцу.

***Тарифни број 2.***

**Преношење извођења са музичко-забавне, забавне приредбе или из угоститељског објекта**

Корисник је дужан да достави извештај који садржи податке о броју продатих улазница и ценама улазница, односно о трошковима реализације манифестације, у року од 15 дана од дана одржавања.

Основица за обрачун накнаде утврђује се према броју продатих улазница и ценама улазница, односно у односу на трошкове реализације манифестације, а у висини од 2%.

Накнада се плаћа по одржаној манифестацији.

Ако корисник не достави податке о укупно оствареном приходу, односно трошковима, у предвиђеном року, или ако се приходи, односно трошкови, не могу поуздано утврдити, накнада се обрачунава у износу од 1 бода по могућем посетиоцу.

**Тарифна класа 3.\*\***

**ЈАВНО САОПШТАВАЊЕ МУЗИЧКИХ ДЕЛА**

Јавно саопштавање музичких дела са носача звука или слике и/или дела која се емитују

***Тарифни број 1.***

**Музичко-забавне приредбе, забавне приредбе и јавне манифестације**

Накнада се плаћа по одржаној приредби, односно манифестацији, по тарифној класи 1, тарифни бр. 3, 4, и 5. ове тарифе.

***Тарифни број 2.***

**Угоститељски објекти**

*1. Хотели, одмаралишта, планинарски домови и остали смештајни објекти у којима се на комерцијалној основи пружају угоститељске услуге*

|  |  |  |  |
| --- | --- | --- | --- |
| Накнада се плаћа месечно, за коришћење музике | | | |
|  | Врста коришћења | Категоризација - до три звездице (број бодова) | Категоризација  - четири и више  звездица  (број бодова) |
|  | Централно озвучење у холовима и заједничким просторијама | 250 | 350 |
|  | По уређају за репродукцију и звучној кутији у холовима и заједничким просторијама | 70 | 100 |
|  | По радио/ТВ апарату по собама | 20 | 30 |

Корисник је дужан да доставља до 15. у месецу, за претходни месец, извештај о броју коришћених/издатих соба у току месеца. У случају да корисник извештај не достави у предвиђеном року, накнада ће се рачунати према укупном броју соба.

Накнада за извођење, односно саопштавање јавности музичких дела у ресторанима, клубовима, баровима, дискотекама и сличним објектима који се налазе у склопу смештајних капацитета, као и у фризерским, козметичким салонима, продавницама и сл. плаћа се у висини и на начин предвиђен одговарајућом тарифном класом, односно бројем.

*2. Дискотеке, клубови, барови, сплавови и сл.*

Накнада се плаћа месечно по тарифној класи 1, тарифни број 6. тачка 1.

*3. Ресторани, кафане, кафићи и сл.*

|  |  |  |  |
| --- | --- | --- | --- |
| Накнада се плаћа месечно и обрачунава према капацитету - броју столица/посетилаца, и то: | | | |
|  | Број столица/посетилаца | Број бодова по столици/посетиоцу | |
|  | до 30 | 10 |  |
|  | од 31 до 60 | 8 |  |
|  | од 61 до 100 | 6 |  |
|  | преко 100 | 4 |  |

*4. Остали угоститељски објекти  
(киосци брзе хране, хамбургернице и слични објекти који не поседују део за смештај гостију)*

Накнада се плаћа месечно, у висини од 60 бодова.

***Тарифни број 3.***

**Остали корисници**

*1. Позоришта и биоскопи*

Накнада се плаћа месечно, за коришћење музике пре почетка представе, у паузи и на крају представе у износу од:

1) за централно озвучење 200 бодова;

2) по звучној кутији 20 бодова.

*2. Спортско-рекреативни центри  
(базени, купалишта, клизалишта и сл.)*

Накнада се плаћа месечно, и то:

1) за централно озвучење 300 бодова;

2) по звучној кутији 20 бодова;

3) по уређају за репродукцију музике 200 бодова.

*3. Сале за рекреацију - фитнес клубови, аеробик сале, јога, пилатес и и сл.*

Накнада се плаћа месечно, у износу од 200 бодова.

*4. Плесне школе*

Накнада се плаћа месечно, у износу од 5 бодова по полазнику, а према броју уписаних полазника у току месеца.

*5. Стадиони, спортске хале и сл.*

Накнада се плаћа по одржаној спортској манифестацији за коришћење музике пре почетка, у паузи или после спортске манифестације, и то:

1) до 10.000 седишта у износу од 300 бодова;

2) од 10.000 до 30.000 седишта у износу од 400 бодова;

3) више од 30.000 седишта у износу од 500 бодова.

*6. Трговине  
(бутици, продавнице, тржни центри, робне куће, самопослуге и сл.)*

Накнада се плаћа месечно, и то:

1) за централно озвучење 200 бодова;

2) по звучној кутији 10 бодова;

3) по уређају за репродукцију музике 50 бодова.

У оквиру тржног центра са централним озвучењем, накнаду плаћа и сваки корисник који у свом локалу користи уређаје за репродукцију музике, као и у случају када користи централно озвучење.

*7. Занатске радње  
(фризерски салони, козметички салони, педикирски салони, салони за масажу и сл.)*

Накнада се плаћа месечно, у износу од 60 бодова.

*8. Сајмови*

Накнада се плаћа у износу од:

- 400 бодова по дану, за коришћење на простору површине до 5.000 квм,

- 800 бодова по дану, за коришћење на простору површине преко 5.000 квм.

*9. Библиотеке, галерије, музеји и слично*

Накнада се плаћа месечно, у износу од 100 бодова.

*10. Превозна средства*

Накнада се плаћа месечно, и то:

1) у аутобусу 50 бодова;

2) у авиону 100 бодова;

3) у возу (по озвученом вагону) 100 бодова;

4) на броду 100 бодова.

*11. Забавни паркови*

Накнада се плаћа по дану, у износу од 100 бодова.

*12. Јавни простори  
(чекаонице, паркиралишта, железничке, аутобуске и метро станице, јавне гараже, пристаништа, аеродроми, лифтови и сл.)*

Накнада се плаћа месечно и то за централно озвучење 200 бодова и по звучној кутији 20 бодова, односно у висини од 1 бода по 1 квадратном метру простора.

*13. Инсталације за аудио-визуелно оглашавање*

Накнада се плаћа по инсталацији, у висини од 50 бодова.

**Тарифна класа 4.\*\*\*\*\***

**САОПШТАВАЊЕ ЈАВНОСТИ МУЗИЧКИХ ДЕЛА УКЉУЧУЈУЋИ ИНТЕРАКТИВНО ЧИЊЕЊЕ ДЕЛА ДОСТУПНИМ ЈАВНОСТИ**

*(Престала да важи)*

**Тарифна класа 5.**

**ЕМИТОВАЊЕ МУЗИЧКИХ ДЕЛА**

***Тарифни број 1.***

**Емитовање музичких дела - радиодифузија**

*1. Установе јавног радиодифузног сервиса*

I. Корисник је дужан да обезбеди дозволу за емитовање музичког репертоара закључивањем уговора о неискључивом уступању права емитовања. Дозвола за емитовање музичког репертоара путем радиодифузије не укључује и дозволу за емитовање путем интернета.

Корисник је дужан да доставља Сокоју податке о приходима, са раздвојеним основицама стицања и то до 15. у месецу за претходни месец, као и да достави копију овереног Биланса успеха по завршном рачуну, најкасније до 15. марта текуће године за претходну годину.

Поред Биланса успеха, корисник је дужан да приложи и релевантну финансијску и другу документацију из које се поуздано може утврдити основица за обрачун накнаде.

На основу података из Биланса успеха за протеклу пословну годину, може се утврдити аконтација за текућу годину која се обрачунава до коначног обрачуна, што ће Сокој и корисник утврдити уговором.

Коначан обрачун накнаде за једну пословну годину, Сокој ће извршити на основу годишњег рачуна корисника и финансијске и друге документације.

Уколико корисник не разграничи основе стицања, накнада се обрачунава у износу од 60% на име претплате, односно прихода реализованих интервенцијама државних органа и 40% на име прихода од маркетинга и других комерцијалних прихода.

II. Корисник је дужан да до 15. у месецу за претходни месец достави попис емитованих музичких дела у форми коју прописује Сокој.

Уколико исти корисник емитује и путем радија и путем телевизије, накнада се обрачунава тако што се, на основу утврђених процената посебно за радио, посебно за телевизију, обрачунава просечна стопа.

III. Основица за обрачун накнаде утврђује се према приходима оствареним путем претплате, односно дотацијама, субвенцијама и/или другим приходима реализованим интервенцијама државних органа, а који су намењени финансирању делатности емитовања путем радија, као и према комерцијалним приходима оствареним од маркетиншких услуга у оквиру радио делатности.

Накнада се утврђује према приходима, а висина процента одређена је према заступљености музичког репертоара у односу на укупно трајање програма.

|  |  |  |  |
| --- | --- | --- | --- |
| РАДИО СТАНИЦЕ | |  |  |
|  | Заступљеност музичког репертоара | % од прихода од претплате / прихода који су реализовани интервенцијама државних органа за емитовање путем радија | % од маркетиншких прихода |
|  | до 30% | 1,50% | 1,00% |
|  | од 30% до 60% | 2,00% | 1,20% |
|  | преко 60% | 2,50% | 1,50% |
| Минимална накнада за ову врсту коришћења музичких дела износи 700 бодова. | | | |
|  | | | |
| ТВ СТАНИЦЕ | | | |
|  | Заступљеност музичког репертоара | % од прихода од претплате / прихода који су реализовани интервенцијама државних органа за емитовање путем телевизије | % од маркетиншких прихода |
|  | до 30% | 1,50% | 1,00% |
|  | од 30% до 60% | 2,00% | 1,20% |
|  | преко 60% | 2,50% | 1,50% |
| Минимална накнада за ову врсту коришћења музичких дела износи 1.000 бодова. | | | |

Корисник је дужан да доставља Сокоју податке о укупно оствареном приходу, са раздвојеним основицама стицања и то до 15. у месецу за претходни месец, као и да достави копију овереног Биланса успеха по завршном рачуну, најкасније до 15. марта текуће године за претходну годину.

Поред Биланса успеха, корисник је дужан да приложи и релевантну финансијску и другу документацију из које се поуздано може утврдити основица за обрачун накнаде.

На основу података из Биланса успеха за протеклу пословну годину, може се утврдити аконтација за текућу годину која се обрачунава до коначног обрачуна, што ће Сокој и корисник утврдити уговором.

Коначан обрачун накнаде за једну пословну годину, Сокој ће извршити на основу годишњег рачуна корисника и финансијске и друге документације.

Уколико корисник не разграничи основе стицања, накнада се обрачунава у износу од 60% на име претплате, односно прихода реализованих интервенцијама државних органа и 40% на име прихода од маркетинга и других комерцијалних прихода.

Корисник је дужан да до 15. у месецу за претходни месец достави попис емитованих музичких дела у форми коју прописује Сокој.

Уколико исти корисник емитује и путем радија и путем телевизије, накнада се обрачунава тако што се, на основу утврђених процената посебно за радио, посебно за телевизију, обрачунава просечна стопа.

Уколико су дуговања емитера према Сокоју већа од тромесечне накнаде, односно уколико емитер не доставља Сокоју пописе емитованих дела у периоду дужем од три месеца, сматраће се да је неовлашћени корисник музичких дела. Такав емитер биће пријављен РРА на даљи поступак, сходно одредби члана 20. Закона о радиодифузији. Притом, Сокој задржава право наплате судским путем, као и право да предузме све друге правне мере.

*2. Комерцијалне радио и/или телевизијске станице*

Корисник је дужан да обезбеди дозволу за емитовање музичког репертоара закључивањем уговора о неискључивом уступању права емитовања. Дозвола за емитовање музичког репертоара не укључује и дозволу за емитовање путем интернета.

Накнада се одређује у процентуалном износу од укупно остварених прихода, а висина процента утврђује се према заступљености музичког репертоара у односу на укупно трајање програма.

Основицу за обрачун накнаде и примену процента чине укупни приходи остварени у оквиру радијске, односно телевизијске делатности.

|  |  |  |
| --- | --- | --- |
| РАДИО СТАНИЦЕ | |  |
|  | Заступљеност музичког репертоара | % од укупних прихода |
|  | до 30% | 2,50% |
|  | од 30% до 60% | 3,00% |
|  | преко 60% | 3,50% |
| Минимална накнада за ову врсту коришћења музичких дела износи 700 бодова. | | |
|  | | |
| ТВ СТАНИЦЕ | | |
|  | Заступљеност музичког репертоара | % од укупних прихода |
|  | до 30% | 2,50% |
|  | од 30% до 60% | 3,00% |
|  | преко 60% | 3,50% |
| Минимална накнада за ову врсту коришћења музичких дела износи 1.000 бодова. | | |

Корисник је дужан да доставља Сокоју податке о укупно оствареном приходу до 15. у месецу, за претходни месец, као и да достави копију овереног Биланса успеха по завршном рачуну, најкасније до 15. марта текуће године за претходну годину.

Поред Биланса успеха, корисник је дужан да приложи и релевантну финансијску и другу документацију из које се поуздано може утврдити основица за обрачун накнаде.

На основу података из Биланса успеха за протеклу пословну годину, може се утврдити аконтација за текућу годину која се обрачунава до коначног обрачуна, што ће Сокој и корисник утврдити уговором.

Коначан обрачун накнаде за једну пословну годину, Сокој ће извршити на основу годишњег рачуна корисника и финансијске и друге документације.

Корисник је дужан да до 15. у месецу за претходни месец достави попис емитованих музичких дела у форми коју прописује Сокој.

Уколико исти корисник емитује и путем радија и путем телевизије, накнада се обрачунава тако што се, на основу појединачно утврђених процената за радио и за телевизију, обрачунава просечна стопа.

Уколико су дуговања емитера према Сокоју већа од тромесечне накнаде, односно уколико емитер не доставља Сокоју пописе емитованих дела у периоду дужем од три месеца, сматраће се да је неовлашћени корисник музичких дела. Такав емитер биће пријављен РРА на даљи поступак, сходно одредби члана 20. Закона о радиодифузији. Притом, Сокој задржава право наплате судским путем, као и право да предузме све друге правне мере.

***Тарифни број 2.***

**Емитовање музичких дела - сателитско емитовање**

*1. Слање сигнала намењених за јавни пријем, у непрекинутом комуникационом ланцу ка сателиту и назад на земљу*

Накнада за емитовање музичких дела путем сателита се одређује у процентуалном износу од укупно остварених прихода, а висина процента утврђује се према заступљености музичког репертоара у односу на укупно трајање програма.

Основицу за обрачун накнаде и примену процента чине укупни приходи остварени у оквиру делатности.

|  |  |  |
| --- | --- | --- |
| Основицу за обрачун накнаде и примену процента чине укупни приходи остварени у оквиру делатности. | | |
|  | Заступљеност музичког репертоара | % од укупних прихода |
|  | до 30% | 2,50% |
|  | од 30% до 60% | 3,00% |
|  | преко 60% | 3,50% |
| Минимална накнада за ову врсту коришћења музичких дела износи 1.000 бодова. | | |

Корисник је дужан да доставља Сокоју податке о укупно оствареном приходу до 15. у месецу, за претходни месец, као и да достави копију овереног Биланса успеха по завршном рачуну, најкасније до 15. марта текуће године за претходну годину.

Поред Биланса успеха, корисник је дужан да приложи и релевантну финансијску и другу документацију из које се поуздано може утврдити основица за обрачун накнаде.

На основу података из Биланса успеха за протеклу пословну годину, може се утврдити аконтација за текућу годину која се обрачунава до коначног обрачуна, што ће Сокој и корисник утврдити уговором.

Коначан обрачун накнаде за једну пословну годину, Сокој ће извршити на основу годишњег рачуна корисника и финансијске и друге документације.

Корисник је дужан да до 15. у месецу за претходни месец достави попис емитованих музичких дела у форми коју прописује Сокој.

*2. Емитовање преко сателита путем средстава за декодирање сигнала (ДИРЕЦТ ТО ХОМЕ технологија)\*\*\*\**

*(Престала да важи)*

***Тарифни број 3.***

**Емитовање музичких дела - кабловска дифузија**

Накнада за емитовање музичких дела путем кабловске дифузије плаћа се у висини од 0,05 бодова, по прикључку, по каналу, месечно.

Кабловски оператер је дужан да достави извештај о броју прикључака, као и попис ТВ канала које реемитује до 15. у месецу за претходни месец.

Попис канала мора садржати све канале који чине понуду кабловског оператера, са званичним називом канала и земљом порекла.

**Тарифна класа 6.\***

**ПОСЕБНА НАКНАДА**

Посебну накнаду од продаје техничких уређаја који су подобни за умножавање музичких дела, као и неснимљених носача звука, односно слике (аудио касете, видео касете, CD и сл.) плаћају произвођачи, увозници и продавци, као солидарни дужници.

Накнада се плаћа месечно, односно по реализованом увозу, у износу од 1% од малопродајне цене сваког техничког уређаја који је подобан за умножавање музичких дела, односно сваког неснимљеног носача звука, односно слике.

Корисник је дужан да доставља извештаје о продаји, односно увозу, до 15. у месецу за претходни месец, односно у року од 15 дана по реализацији увоза.

**ЗАВРШНЕ ОДРЕДБЕ**

**Члан 15**

Даном ступања на снагу ове тарифе, престаје да важи Тарифа накнада које наплаћује Савез организација композитора Југославије (СОКОЈ) - Друштво за заштиту ауторских права ("Службени лист СРЈ", бр. 30/02 и 34/02 и "Службени лист СЦГ", бр. 35/04, 45/05 и 48/05).

**Члан 16**

Ова тарифа ступа на снагу осмог дана од дана објављивања у "Службеном гласнику РС".

***Самостална одредба Одлуке о изменама и допунама  
Тарифе накнада које наплаћује Сокој - Организација за заштиту ауторских музичких права***

*("Сл. гласник РС", бр. 91/2008)*

Ова одлука ступа на снагу наредног дана од дана објављивања у "Службеном гласнику РС".

***Самостална одредба Одлуке о изменама и допунама  
Тарифе накнада које наплаћује Сокој - Организација за заштиту ауторских музичких права***

*("Сл. гласник РС", бр. 23/2009)*

4. Ова одлука ступа на снагу наредног дана од објављивања у "Службеном гласнику РС", а примењиваће се од 1. априла 2009. године.

***Самосталне одредбе Одлуке о измени и допуни  
Тарифе накнада које наплаћује Сокој - Организација за заштиту ауторских музичких права***

*("Сл. гласник РС", бр. 29/2009)*

2. "1. април 2009. године" као датум примене Одлуке о изменама и допунама Тарифе накнада које наплаћује Сокој - Организација за заштиту ауторских музичких права ("Службени гласник РС", број 23/09) за део под 1. да се "у члану 10. став 2. број: 8 замењује бројем: 9", замењује се датумом: "1. јул 2009. године".

3. Ова одлука ступа на снагу наредног дана од дана објављивања у "Службеном гласнику РС".